શરૂઆતમાં તમે કામધંધા કરતા આપ પરિવારજનો તરફ વિશેષ ધ્‍યાન આપશો. તેમની ખુશી માટે કોઈ નવી ખરીદી કરો તેવી શક્યતા પણ છે. સપ્તાહના મધ્યનો સમય પ્રેમસંબંધો માટે ઉત્તમ છે. સંતાનોએ મેળવેલી સિદ્ધિઓ આપને વધુ હર્ષિત કરશે. મિત્રો અથવા સહકર્મીઓ સાથે પ્રવાસનું આયોજન થાય. ભાગ્‍યવૃદ્ધિની તકો સાંપડશે. શેરબજારમાં રોકાણ દ્વારા અચાનક ધનલાભ થઈ શકે છે. રોજિંદા કાર્યોમાં ભરપૂર આત્‍મવિશ્‍વાસ અને મક્કમતા સાથે કામ કરશો. વિદ્યાર્થી વર્ગને ખરાબ મિત્રોની સોબતથી બચીને રહેવાની ખાસ સલાહ છે. નોકરિયાતો અને છુટક કામકાજો દ્વારા કમાણી કરતા જાતકોને પોતાના કાર્યો ધારણા પ્રમાણે પાર પડશે અને મહેનતના પ્રમાણમાં મળેલી સફળતાથી આપ સંતુષ્ટ હશો. જોકે તમારે હરીફોને ખૂબ જ યુક્તિપૂર્વક પછાડવાના રહેશે. શક્તિની ઉપાસનાથી આપને નાણાંકીય લાભની શક્યતા રહેશે તેમજ આપના અટવાઇ ગયેલા કાર્યો પૂર્ણ થાય. વધુ પડતો કામનો બોજ રહેવાથી અને ખાનપાનમાં બેદરકારીથી અંતિમ ચરણમાં આપનું આરોગ્‍ય બગડી શકે છે. નિયમિત કસરત, પ્રાણાયામ અને યોગ પર ધ્યાન આપશો તો લાભ થશે.